Nr. 29592/19.07.2023

**REFERAT DE APROBARE**

**la proiectul de hotărâre** **pentru stabilirea unor măsuri cu privire la salariile de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din serviciile publice de interes judeţean din subordinea acestuia începând cu 1 august 2023**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| În contextul situației economice actuale dat fiind faptul că prin liberalizarea preţurilor la energie, ca măsură impusă la nivel internaţional şi european, s-a generat o creştere fără precedent a preţului la energia electrică, la gazele naturale, precum şi la combustibili care a avut impact atât asupra creşterii preţurilor la utilităţile publice pentru populaţie, cât şi asupra creşterii preţurilor la bunurile de consum, determinând în principal o scădere semnificativă a puterii de cumpărare cu impact asupra standardelor de viaţă ale populaţiei în general.  Conform art. 11 alin. (1) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, ”Pentru funcţionarii publici şi personalul contractual din cadrul familiei ocupaţionale «Administraţie» din aparatul propriu al consiliilor judeţene, primării şi consilii locale, din instituţiile şi serviciile publice de interes local şi judeţean din subordinea acestora, **salariile de bază se stabilesc prin hotărâre** a consiliului local**, a consiliului judeţean** sau a Consiliului General al Municipiului Bucureşti, după caz, **în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor”.** |
| **1.2. Cerinţe care reclamă oportunitatea actului administrativ:** |
| Conform art. 11 alin. (4) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, **nivelul veniturilor salariale se stabilește fără a depăși nivelul indemnizației lunare a funcției vicepreședintelui consiliului județean** cu încadrarea în cheltuielile de personal aprobate în bugetele de venituri și cheltuieli.  **Indemnizația lunară a vicepreședintelui** consiliului județean stabilită conform articolului unic din Legea nr.103/2023 privind aprobarea Ordonanței de urgență a Guvernului nr. 115/2022 pentru completarea art.I din Ordonanța de urgență a Guvernului nr. 130/2021 privind unele măsuri fiscal-bugetare, prorogarea unor termene, precum și pentru modificarea și completarea unor acte normative, la art. I după alineatul (4^2) al articolului I din Ordonanța de urgență a Guvernului nr. 130/2021 se introduce două noi alineate cu următorul cuprins :”(4^4) Prin excepție de la prevederile alin. (2) și (4^1), începând cu data de 1 noiembrie 2022, cuantumul brut al indemnizațiilor lunare de care beneficiază personalul plătit din fonduri publiceprevăzut în anexa nr. IX lit. C la Legea-cadru nr.153/2017 privind salarizarea personalului plătit din fonduri publice, cu modificările și completările ulterioare, se stabilește prin înmulțirea coeficientului prevăzut de Legea-cadru nr.153/2017,cu modificările și completările ulterioare, cu salariul minim brut pe țară garantat în plată stabilit potrivit legii pentru anul 2021” este în sumă de 18.400 lei.  **La acest moment salariile de bază** **pentru funcționarii publici și personalul contractual** din cadrul aparatului de specialitate al Consiliului Județean Cluj și instituțiile și servicii publice de interes județean din subordinea Consiliului Județean Cluj **se calculează prin înmulțirea coeficienților** prevăzuți în anexele la Hotărârile Consiliului Județean Cluj nr. 169, nr. 170, nr.171, nr. 172 din 2017, cu modificările ulterioare **cu salariul de bază minim brut pe țară** garantat în plată, stabilit potrivit legii pentru anul 2021, respectiv **de 2300 lei**.  Conform Hotărârii Consiliului Județean Cluj nr. 169 din 26.07.2017, cu modificările ulterioare și nr. 170 din 26.07.2017 pentru personalul angajat în cadrul aparatului de specialitate al Consiliului Județean Cluj, a Hotărârii Consiliului Județean Cluj nr. 171 din 26.07.2017 cu modificările ulterioare pentru personalul angajat în cadrul Serviciului Public Județean Salvamont-Salvaspeo Cluj, a Hotărârii Consiliului Județean Cluj nr. 172 din 26.07.2017, cu modificările ulterioare pentru personalul angajat în cadrul Direcției Județene de Evidență a Persoanelor Cluj și a Hotărârii Consiliului Județean Cluj nr. 173 din 26.07.2017, cu modificările ulterioare pentru unii angajați în cadrul Direcției Generale de Asistență Socială și Protecția Copilului Cluj **începând cu 01.01.2023 salariile de bază ar trebui stabilite prin raportare la salariul minim pe economie valabil la data de 01.01.2023, respectiv de 3.000 lei.**  **Gestionarea sistemului de salarizare a personalului din instituțiile și autoritățile publice se asigură de fiecare ordonator de credite,** care are obligația să stabilească salariile de bază, sporurile și alte drepturi salariale în bani sau natură prevăzute de lege, să asigure promovarea în funcții, grade/trepte profesionale și avansarea în gradații **astfel încât să se încadreze în sumele aprobate cu această destinație în bugetul propriu.**  În urma analizei bugetului și execuției bugetare, se poate acorda o majorare salarială de aproximativ 11% pentru funcționarii publici și personalul contractual din cadrul aparatului de specialitate al Consiliului Județean Cluj și instituțiile și servicii publice de interes județean din subordinea Consiliului Județean Cluj.  Având în vedere cele prezentate, ținând cont de obligativitatea respectării principiului ierarhizării salariilor, atât pe verticală, cât și pe orizontală, precum și a principiului sustenabilității financiare, **propun prin derogare de la prevederile** hotărârilor Consiliului Județean Cluj nr. 169/2017 cu modificările ulterioare, nr. 170/2017, nr. 171/2017 cu modificările ulterioare, nr. 172/2017 cu modificările ulterioare și nr. 173/2017 cu modificările ulterioare ca **începând cu data de 1 august 2023, salariile de bază** pentru funcționarii publici și personalul contractual din cadrul aparatului de specialitate al Consiliului Județean Cluj și serviciile publice de interes județean din subordinea Consiliului Județean Cluj **să se calculeze prin înmulțirea coeficienților** prevăzuți în anexele la Hotărârile Consiliului Județean Cluj nr. 169/2017, nr. 170/2017, nr.171/2017, nr. 172/2017 și nr. 173/2017, cu modificările ulterioare **cu salariul de bază minim brut pe țară garantat în plată, stabilit potrivit legii pentru anul 2022, respectiv de 2550 le**i. |
| 1. **Schimbări preconizate:** |
| **Începând cu data de 1 august 2023**, **salariile de bază** pentru funcționarii publici și personalul contractual din cadrul aparatului de specialitate al Consiliului Județean Cluj și instituțiile și servicii publice de interes județean din subordinea Consiliului Județean Cluj **se calculează prin înmulțirea coeficienților** prevăzuți în anexele la HCJ nr. 169/2017 cu modificările ulterioare, nr. 170/2017, nr. 171/2017 cu modificările ulterioare, nr. 172/2017 cu modificările ulterioare și nr. 173/2017 cu modificările ulterioare **cu salariul de bază minim** brut pe țară garantat în plată, stabilit potrivit legii pentru anul 2022, respectiv **de 2550 le**i. |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Pe termen scurt, respectiv lunile septembrie - decembrie 2023 modificările solicitate se încadrează în cheltuielile de personal prevăzute în bugetul de venituri şi cheltuieli aprobat pe anul 2023. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| În vederea elaborării proiectului de hotărâre a fost trimisă Sindicatului Liber ”Transilvania” și Sindicatul AD-PAT din cadrul Consiliului Județean Cluj adresa nr. 29146 din 17.07.2023 respectiv Sindicatul „Speranța” și Sindicatul ”Unirea” din cadrul Direcției Generale de Asistență Socială și Protecția Copilului Cluj adresa nr. 29149 din 17.07.2023, referitoare la măsurile preconizate. |
| **Secțiunea a 5-a – Efectele actului administrativ asupra actelor administrative**  **în vigoare și măsuri de implementare:** |
| După aprobare, salariile individuale lunare se vor stabili prin emiterea unor dispoziții ale președintelui Consiliului Județean Cluj, în calitate de ordonator principal de credite respectiv ale directorului Serviciului Public Județean Salvamont-Salvaspeo Cluj, ale directorului executiv al Direcției Județene de Evidență a Persoanelor Cluj și ale directorului general al Direcției Generale de Asistență Socială și Protecția Copilului Cluj, în calitate de ordonatori terțiari de credite, în conformitate cu prevederile art. 11 alin. (3) din Legea-cadru nr. 153/2017. |
| **Secțiunea a 6-a – Anexe la referatul de aprobare:** |
| Adresa către Sindicatul Liber ”Transilvania” și Sindicatul AD-PAT din cadrul Consiliului Județean Cluj nr. 29146 din 17.07.2023;  Răspunsul Sindicatului Liber ”Transilvania” din cadrul Consiliului Județean Cluj nr. 182/18.07.2023 înregistrat la Consiliul Județean Cluj cu nr. 29582/19.07.2023.  Răspunsul Sindicatului AD-PAT din cadrul Consiliului Județean Cluj nr. 3/18.07.2023 înregistrat la Consiliul Județean Cluj cu nr. 29583/19.07.2023;  Adresa către Sindicatul **„**Speranța” și Sindicatul ”Unirea” din cadrul Direcției Generale de Asistență Socială și Protecția Copilului Clujnr. 29149 din 17.07.2023;  Răspunsul Sindicatului ”Unirea” din cadrul Direcției Generale de Asistență Socială și Protecția Copilului Cluj nr. 31/18.07.2023 înregistrat la Consiliul Județean Cluj cu 29584/19.07.2023;  Răspunsul Sindicatului **„**Speranța” din cadrul Direcției Generale de Asistență Socială și Protecția Copilului Clujnr. 19/18.07.2023 înregistrat la Consiliul Județean Cluj cu nr. 29585/19.07.2023. |

**INIȚIATOR,**

**PREȘEDINTE**

**ALIN TIȘE**

**P R O I E C T DE H O T Ă R Â R E**

**pentru stabilirea unor măsuri cu privire la salariile de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din serviciile publice de interes judeţean din subordinea acestuia începând cu 1 august 2023**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. … din …... pentru stabilirea unor măsuri cu privire la salariile de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din serviciile publice de interes judeţean din subordinea acestuia începând cu 1 august 2023 propus de preşedintele Consiliului Judeţean Cluj – domnul Alin Tișe, care este însoţit de Referatul de aprobare cu nr. 29592/19.07.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 29593/19.07.2023 şi Avizul cu nr…... din ….. adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Hotărârea Consiliului Județean Cluj nr. 169 din 26.07.2017 privind stabilirea salariilor de bază pentru personalul angajat în cadrul aparatului de specialitate al Consiliului Județean Cluj, cu modificările ulterioare și Hotărârea Consiliului Județean Cluj nr. 170/2017 privind stabilirea salariilor de bază pentru unii angajați din cadrul aparatului de specialitate al Consiliului Județean Cluj;
* Hotărârea Consiliului Județean Cluj nr. 171 din 26.07.2017 privind stabilirea salariilor de bază pentru personalul angajat în cadrul Serviciului Public Județean Salvamont-Salvaspeo Cluj cu modificările ulterioare;
* Hotărârea Consiliului Județean Cluj nr. 172 din 26.07.2017 privind stabilirea salariilor de bază pentru personalul angajat în cadrul Direcției Județene de Evidență a Persoanelor Cluj, cu modificările ulterioare;
* Hotărârea Consiliului Județean Cluj nr. 173 din 26.07.2017 privind stabilirea salariilor de bază pentru unii angajați în cadrul Direcției Generale de Asistență Socială și Protecția Copilului Cluj, cu modificările ulterioare;

Luând în considerare prevederile:

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. f) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 3 și art. 11 din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare;
* art. 20 alin. (1) lit. i), din Legea nr. 273/2006 privind finanțele publice locale cu modificările și copletările ulterioare;
* art. 3 pct. 16 și Art. 16 din Legea responsabilității fiscal-bugetare nr. 69/2010 republicată, cu modificările și completările ulterioare;
* art. 1 din Hotărârea de Guvern pentru stabilirea salariului de bază minim brut pe ţară garantat în plată nr. 1071/2021;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** (1) Prin derogare de la prevederile art. 1 alin. (5) din Hotărârea Consiliului Județean Cluj *nr. 169 din 26.07.2017 privind stabilirea salariilor de bază pentru personalul angajat în cadrul aparatului de specialitate al Consiliului Județean Cluj*, cu modificările ulterioare, începând cu data de 1 august 2023, cuantumul brut al salariilor de bază se stabilește prin înmulțirea coeficienților prevăzuți în anexele la această hotărâre, cu salariul de bază minim brut pe țară garantat în plată, stabilit potrivit legii pentru anul 2022, respectiv de 2550 lei.

(2) Prin derogare de la prevederile art. 1 alin. (4) din Hotărârea Consiliului Județean Cluj *nr. 170/2017 privind stabilirea salariilor de bază pentru unii angajați din cadrul aparatului de specialitate al Consiliului Județean Cluj* , începând cu data de 1 august 2023, cuantumul brut al salariilor de bază se stabilește prin înmulțirea coeficienților prevăzuți în anexa la această hotărâre, cu salariul de bază minim brut pe țară garantat în plată, stabilit potrivit legii pentru anul 2022, respectiv de 2550 lei.

**Art. 2.** Prin derogare de la prevederile art. 1 alin. (4) din Hotărârea Consiliului Județean Cluj *nr. 171 din 26.07.2017 privind stabilirea salariilor de bază pentru personalul angajat în cadrul Serviciului Public Județean Salvamont-Salvaspeo Cluj,* cu modificările ulterioare, începând cu data de 1 august 2023, cuantumul brut al salariilor de bază se stabilește prin înmulțirea coeficienților prevăzuți în anexele la această hotărâre, cu salariul de bază minim brut pe țară garantat în plată, stabilit potrivit legii pentru anul 2022, respectiv de 2550 lei.

**Art. 3.** Prin derogare de la prevederile art. 1 alin. (4) din Hotărârea Consiliului Județean Cluj *nr. 172 din 26.07.2017 privind stabilirea salariilor de bază pentru personalul angajat în cadrul Direcției Județene de Evidență a Persoanelor Cluj,* cu modificările ulterioare, începând cu data de 1 august 2023, cuantumul brut al salariilor de bază se stabilește prin înmulțirea coeficienților prevăzuți în anexele la această hotărâre, cu salariul de bază minim brut pe țară garantat în plată, stabilit potrivit legii pentru anul 2022, respectiv de 2550 lei.

**Art. 4.** Prin derogare de la prevederile art. 1 alin. (5) din Hotărârea Consiliului Județean Cluj *nr. 173 din 26.07.2017 privind stabilirea salariilor de bază pentru unii angajați în cadrul Direcției Generale de Asistență Socială și Protecția Copilului Cluj,* cu modificările ulterioare, începând cu data de 1 august 2023, cuantumul brut al salariilor de bază se stabilește prin înmulțirea coeficienților prevăzuți în anexele la această hotărâre, cu salariul de bază minim brut pe țară garantat în plată, stabilit potrivit legii pentru anul 2022, respectiv de 2550 lei.

**Art. 5.** Stabilirea salariilor lunare individuale pentrufuncționarii publici și personalul contractual din cadrul aparatului de specialitate al Consiliului Județean Cluj și din serviciile publice de interes judeţean din subordinea acestuia, potrivit prevederilor art.1 - 4, se realizează de către ordonatorul de credite, prin dispoziții/decizii individuale, fără a depăși nivelul indemnizației lunare a vicepreședintelui consiliului județean, exclusiv majorările prevăzute la art. 16 alin. (2) din Legea-cadru privind salarizarea personalului plătit din fonduri publice nr. 153/2017, cu modificările și completările ulterioare.

**Art. 6.** La data de 01.08.2023 încetează prevederile Hotărârii Consiliului Județean Cluj nr*.* 61/2023 pentru stabilirea unor măsuri cu privire la salariile de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din serviciile publice de interes judeţean din subordinea acestuia începând cu 1 mai 2023.

**Art. 7.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj, prin Serviciul Public Județean Salvamont-Salvaspeo Cluj, prin Direcția Județeană de Evidență a Persoanelor Cluj și prin Direcția Generală de Asistență Socială și Protecția Copilului Cluj.

**Art. 8. (1)** Prezenta hotărâre se comunică Direcţiei Generale Buget-Finanţe, Resurse Umane; Direcției Juridice; Direcției Dezvoltare și Investiții; Direcției Urbanism și Amenajarea Teritoriului; Direcției Administrație și Relații Publice; Direcției de Administrare a Domeniului Public și Privat al Județului Cluj; Direcției de Administrare și Exploatare a Stadionului ”Cluj Arena”; Serviciului Corp Control Președinte, Control Intern Managerial; Serviciului Audit Intern, Cabinet vicepreședinte; Serviciului Public Județean Salvamont-Salvaspeo Cluj; Direcției Județeane de Evidență a Persoanelor Cluj; Direcției Generale de Asistență Socială și Protecția Copilului Cluj; Sindicatului Liber ”Transilvania”; Sindicatului AD-PAT; Sindicatului **„**Speranța”; Sindicatului ”Unirea” precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi pe pagina de internet „[www.cjcluj.ro](http://www.cjcluj.ro)”.

**(2)** Conducătorii compartimentelor funcționale din cadrul Consiliului Județean Cluj menționate la alin. (1) au obligația comunicării prezentei hotărâri personalului din subordine și transmiterii documentului de comunicare Direcției Administrație și Relații Publice.

**(3)** Conducătorii Serviciului Public Județean Salvamont-Salvaspeo Cluj; Direcției Județeane de Evidență a Persoanelor Cluj; Direcției Generale de Asistență Socială și Protecția Copilului Cluj au obligația comunicării prezentei hotărâri personalului din subordine și transmiterii documentului de comunicare Direcției Administrație și Relații Publice din cadrul aparatului propriu al Consiliului Județean Cluj.

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona GACI**

**Nr……... din ………… iulie 2023**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**ALIN TIȘE**

Nr. 29593/19.07.2023

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | stabilirea unor măsuri cu privire la salariile de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din serviciile publice de interes judeţean din subordinea acestuia începând cu 1 august 2023 |
| ***Compartiment de resort:*** | Direcția Generală Buget-Finanțe, Resurse Umane-Serviciul Resurse Umane |
| ***Secțiunea 1 – Documentare și analiză:*** | |
| Conform art. 11 alin. (1) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, ”Pentru funcţionarii publici şi personalul contractual din cadrul familiei ocupaţionale «Administraţie» din aparatul propriu al consiliilor judeţene, primării şi consilii locale, din instituţiile şi serviciile publice de interes local şi judeţean din subordinea acestora, **salariile de bază se stabilesc prin hotărâre** a consiliului local**, a consiliului judeţean** sau a Consiliului General al Municipiului Bucureşti, după caz, **în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor”.**  Astfel în vederea elaborării proiectului de hotărâre a fost trimisă Sindicatului Liber ”Transilvania” și Sindicatul AD-PAT din cadrul Consiliului Județean Cluj adresa nr. 29146 din 17.07.2023 respectiv Sindicatului „Speranța” și Sindicatului ”Unirea” din cadrul Direcției Generale de Asistență Socială și Protecția Copilului Cluj adresa nr. 29149 din 17.07.2023, referitoare la măsurile preconizate, **fiind îndeplinită în acest mod obligația de consultare.** | |
| ***Secțiunea a 2-a -*** ***Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate: 2*** | |
| **Salariile de bază** pentru funcţionarii publici şi personalul contractual din cadrul aparatul de specialitate al Consiliului Județean Cluj și din instituţiile şi serviciile publice de interes judeţean din subordinea acestuia în perioada 01.01.2020 – 30.04.2023 au fost **menținute la nivelul salariului din decembrie 2019.**  **La acest moment salariile de bază** **pentru funcționarii publici și personalul contractual** din cadrul aparatului de specialitate al Consiliului Județean Cluj și instituțiile și servicii publice de interes județean din subordinea Consiliului Județean Cluj **se calculează prin înmulțirea coeficienților** prevăzuți în anexele la Hotărârile Consiliului Județean Cluj nr. nr. 169 din 26.07.2017, cu modificările ulterioare și nr. 170 din 26.07.2017 pentru personalul angajat în cadrul aparatului de specialitate al Consiliului Județean Cluj, a Hotărârii Consiliului Județean Cluj nr. 171 din 26.07.2017 cu modificările ulterioare pentru personalul angajat în cadrul Serviciului Public Județean Salvamont-Salvaspeo Cluj, a Hotărârii Consiliului Județean Cluj nr. 172 din 26.07.2017, cu modificările ulterioare pentru personalul angajat în cadrul Direcției Județene de Evidență a Persoanelor Cluj și a Hotărârii Consiliului Județean Cluj nr. 173 din 26.07.2017, cu modificările ulterioare pentru unii angajați în cadrul Direcției Generale de Asistență Socială și Protecția Copilului Cluj **cu salariul de bază minim brut pe țară** garantat în plată, stabilit potrivit legii pentru anul 2021 respectiv **de 2300 lei,** deși **ar trebui stabilite prin raportare la salariul minim pe economie valabil la data de 01.01.2023, respectiv de 3.000 lei.**  Art. 11 alin.(4) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, prevede că ”**nivelul veniturilor salariale se stabilește fără a depăși nivelul indemnizației lunare a funcției vicepreședintelui consiliului județean** cu încadrarea în cheltuielile de personal aprobate în bugetele de venituri și cheltuieli”.  Art. 20 alin. (1) lit. i) din Legea nr. 273/2006 privind finanțele publice locale cu modificările și copletările ulterioare menționează faptul că atât **președinții consiliilor județene cât și autoritățile administrației publice locale au competențe și responsabilități cu privire la ”stabilirea opţiunilor şi a priorităţilor în aprobarea şi în efectuarea cheltuielilor publice locale”**;  Art. 3 alin. (1) și (4) din Legea nr. 153/2017 privind salarizarea personalului plătiti din fonduri publice cu modificările și completările ulterioare ”**gestionarea sistemului de salarizare a personalului din instituţiile şi autorităţile publice se asigură de fiecare ordonator de credite.** Ordonatorii de credite au obligaţia să stabilească salariile de bază/soldele de funcţie/salariile de funcţie/soldele de grad/salariile gradului profesional deţinut, gradaţiile, soldele de comandă/salariile de comandă, indemnizaţiile de încadrare/indemnizaţiile lunare, sporurile, alte drepturi salariale în bani şi în natură prevăzute de lege, să asigure promovarea personalului în funcţii, grade şi trepte profesionale şi avansarea în gradaţii, în condiţiile legii, astfel încât să se încadreze în sumele aprobate cu această destinaţie în bugetul propriu”.  Conform art. 3 punctul 16 și art. 16 din Legea responsabilității fiscal-bugetare nr. 69/2010, cu modificările și completările ulterioare, cheltuielile de personal reprezintă totalul cheltuielilor suportate din bugetul general consolidat pentru personalul din sectorul bugetar, pe parcursul unui exerciţiu bugetar, respectiv cheltuielile cu salariile de bază, soldele funcţiilor de bază şi indemnizaţiile lunare de încadrare, sporurile, indemnizaţiile, premiile, stimulentele şi alte drepturi de natură salarială, în bani sau natură, stabilite conform legii, precum şi contribuţiile sociale ce revin în sarcina angajatorului aferente acestora. În aceste condiții **fiecare ordonator de credite, precum şi orice entitate responsabilă de elaborarea politicilor şi acordurilor salariale din sectorul public trebuie să se asigure că toate aceste politici şi acorduri salariale sunt în concordanţă cu principiile responsabilităţii fiscale, regulile fiscale, precum şi cu obiectivele şi limitele din strategia fiscal-bugetară.**  În urma analizei bugetului și execuției bugetare, se poate acorda o majorare salarială de aproximativ 11% pentru funcționarii publici și personalul contractual din cadrul aparatului de specialitate al Consiliului Județean Cluj și instituțiile și servicii publice de interes județean din subordinea Consiliului Județean Cluj prin raportarea la salariul minim brut pe țară valabil pentru anul 2022, respectiv de 2550 lei stabilit prin Hotărârea de Guvern nr. 1071/2021.  Având în vedere cele prezentate, ținând cont de obligativitatea respectării principiului ierarhizării salariilor, atât pe verticală, cât și pe orizontală, precum și a principiului sustenabilității financiare, **se propune prin derogare de la prevederile** din Hotărârea Consiliului Județean Cluj nr. 169/2017 cu modificările ulterioare, nr. 170/2017, nr. 171/2017 cu modificările ulterioare, nr. 172/2017 cu modificările ulterioare și nr. 173/2017 cu modificările ulterioare ca **începând cu data de 1 august 2023, salariile de bază** pentru funcționarii publici și personalul contractual din cadrul aparatului de specialitate al Consiliului Județean Cluj și serviciile publice de interes județean din subordinea Consiliului Județean Cluj **să se calculeze prin înmulțirea coeficienților** prevăzuți în anexele la Hotărârire Consiliului Județean Cluj nr. 169/2017, nr. 170/2017, nr.171/2017, nr. 172/2017 și nr. 173/2017, cu modificările ulterioare **cu salariul de bază minim brut pe țară garantat în plată, stabilit potrivit legii pentru anul 2022, respectiv de 2550 lei.**  Ținând cont de argumentele prezentate mai sus, considerăm că din punct de vedere tehnic proiectul propus respectă prevederile legale incidente cu privire la stabilirea salariilor de bază pentru funcționarii publici și personalul contractual din cadrul aparatului de specialitate al Consiliului Județean Cluj și instituțiile și servicii publice de interes județean din subordinea Consiliului Județean Cluj. | |
| ***Secțiunea a 3-a*** ***- Efecte preconizate ale aplicării actului administrativ*** *(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****:*** | |
| Pe termen scurt, respectiv pentru anul 2023 modificările solicitate se încadrează în cheltuielile de personal prevăzute în bugetul de venituri şi cheltuieli aprobat pe anul 2023 | |
| ***Secțiunea a 4-a - Concluzii/propuneri:*** | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | |

|  |  |  |  |
| --- | --- | --- | --- |
|  | ***Prenume și nume*** | ***Data*** | ***Semnătura*** |
| Avizat: Director general | Cristina Șchiop |  |  |
| Verificat: Șef serviciu | Corina Mocan |  |  |
| Elaborat: Consilier | Simona Man |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| *Direcţia Generală Buget-Finanţe, Resurse Umane/*  *Serviciul Resurse Umane* | 20.07.2023 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Crina Muntean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |